JERUUSALEMMA UUDISED
Siin Jeruusalemma Uudised ja Pekka Sartola.
Head pühadelaupäeva! Mõned teemad -
Hamas kasutab UNRWA-t
Haigla Hamasi baasiks
Hamas ja Al-Jazeera tabati valetamiselt
Hamas kasutab jätkuvalt UNRWA toidu- ja meditsiiniabisaadetisi,
et tuua Gaza sektorisse uusi relvi ja laskemoona.
Iisraeli armeed on süüdistatud selles, et humanitaarabi saabumine Gazasse
on takistatud või viibib Iisraeli turvakontrollide tõttu.
Iisraeli armee teatas meediale, et kontroll on õigustatud,
sest nad on leidnud UNRWA abipakkidesse peidetud relvi,
laskemoona, granaate, mürske ja väga tõhusaid kobarpomme.
Sõjast hoolimata on Hamas suutnud rajada uusi terroribaase,
raketilaskeplatvorme ja relvaladusid otse Gaza-Iisraeli piiri äärde.
Iisraeli armee ründekopterid hävitasid eelmisel nädalal mitu sellist,
nagu ka sinna viivad maa-alused tunnelid.
Gaza linnas asuv Al-Shifa haigla
osutus üheks suurimaks Hamasi baasiks piirkonnas.
Haiglasse tehti enam kui nädala eest rünnak, mis kestab siiani,
sest sealt leitakse pidevalt uusi relvaladusid ja tunneleid,
millest lähtuvalt toimub ka relvastatud vastupanu.
Iisraeli armee teatel on seni tapetud vähemalt 170 Hamasi terroristi
ja vahistatud umbes 800 terrorismis kahtlustatavat.
Iisraeli väed on leidnud suure Hamasi terroritaristu keskuse
ja relvalao ühes haigla meditsiinikeskuses.
Maailma Terviseorganisatsiooni (WHO) presidendi
Tedros Ghebreyesuse sõnul
pole neil sõja tõttu sellele rajatisele juurdepääsu olnud.
Ta jagas sotsiaalmeedias sõnumit haigla arstilt, kes ütles,
et kaks patsienti on elektripuuduse tõttu surnud,
teised kriitilises seisundis patsiendid lamavad põrandal.
"Need tingimused on täiesti ebainimlikud," kirjutas Tedros,
"ja seetõttu nõuame piiramise viivitamatut lõpetamist."
Rahvusvaheline õigus sätestab,
et isegi kui meditsiinirajatised on sõjapiirkonnas kaitstud,
kaotavad nad eristaatuse, kui neid kasutatakse sõjalistel eesmärkidel,
nagu Hamas on Iisraeli teatel seda Al Shifa haigla puhul teinud,
ja seda väga suures ulatuses.
Just selle Al-Shifa haigla vastu suunatud rünnaku järel
teatati veidi üle nädala tagasi sotsiaalmeedias,
et Iisraeli armee sõdurid olevat vägistanud naispatsiente,
seejärel nad tapnud ja põletanud elusalt terveid peresid.
See teave levis sotsiaalmeedias nagu kulutuli,
tekitades Iisraeli vastu tohutut pahameelt.
Kuid veidi rohkem kui 24 tundi pärast selle avaldamist
tunnistasid nii Hamas kui Al-Jazeera, mida toetab Katari valitsus,
et lugu IDFi vägistamisest Gaza haiglas oli fabritseeritud.
Kohe pärast seda eemaldas Al-Jazeera selle sisu oma veebilehelt.
Kust surve ka ei lähtunud, tegi Al-Jazeera kolumnist
ja endine juht Yasser Abuhilalah postituse Twitteris ja tunnistas,
et ka Hamasi enda uurimise andmeil
oli lugu Al-Shifa haiglas toimunud vägistamisest
ja muudest naiste vastu suunatud julmustest võltsitud.
Jamila al-Hessi, vägistamistest rääkinud naine,
põhjendas Al-Jazeerale antud intervjuus liialdamist ja valetamist,
öeldes, et tema eesmärk oli äratada rahvuslikku kirge
ja islami vennaskonda. Ta ütles, et ta on selle loo,
mida ta väidetavalt kuulis, kuid ei näinud, ise välja mõelnud.
Samuti lisas ta, et selle sihiks oli tekitada pahameelt, paanikat ja hirmu
ning panna palestiinlased tundma meeleheidet ja pettumust ajal,
mil vajame kõige rohkem stabiilsust ja kindlust.
Nii kindlaks peetud meediatõde osutuski lõpuks puhtaks valeks.
IDFi pressiesindaja ütles meediale,
et Iisraeli õhujõud ründasid kolme päeva jooksul Gaza sektoris
umbes 35 sihtmärki,
sealhulgas terrorirühmituste komandopunkte ja muud taristut.
Samuti tapsid Nahali brigaadi väed armee sõnul nädalavahetusel
erinevate operatsioonide käigus kuni 15 terroristi.
Khan Younise linnas toimusid samuti intensiivsed lahingud
nii maaväe kui ka õhujõudude toetusel.
Hamasi juhitud Gaza tervishoiuministeerium
oli loendanud 67 surnut, mis jääb siis ametlikuks hukkunute arvuks.
Neid arve ei saa kontrollida
ja seetõttu tuleb neid kas uskuda või rahulduda Iisraeli teatega.
Sõja algusest peale on käinud läbirääkimised
pantvangide vabastamiseks.
Miskipärast pole rahvusvaheline üldsus
nõudnud Hamasilt pantvangide vabastamist sama jõuliselt
kui Iisraelilt sõja lõpetamist
Iisrael on ka väga avalikult lubanud tappa kõik Hamasi juhid ja ametnikud,
kes on seotud Hamasi algatatud sõjaga.
See võis olla üks põhjusi,
miks Hamas on keeldunud vangide vabastamisest.
Nüüd võib see muutuda.
Iisraeli ametnikud on andnud mõista, et võivad kaaluda alalist relvarahu,
kui Hamasi Gaza juhtkond lahkub Gaza sektorist eksiili.
Ettepanek tuli algselt
Hamasi Gaza sektori juhtkonna kõrgematelt liikmetelt
ja Iisrael võib kaaluda selle järgimist tingimusena
kõigi pantvangide vabastamiseks ja Gaza sektori demilitariseerimiseks.
Uudisteagentuur Kan teatas varem,
et peaminister Benjamin Netanyahu on andnud Mossadile korralduse
tegutseda lõplikult Hamasi juhtide vastu, kus nad ka ei viibiks.
New York Timesi raporti andmeil
keelab Hamasi kõrgem juhtkond aga oma liikmeil Gaza sektorist lahkuda.
Nende teatel, kuna Hamas ja selle juhid on oma territooriumil,
oli isegi Hamasi kõrgem ametnik Rafah's, Husam Badran,
öelnud tekstisõnumis, et nad ei lähe kuhugi.
Samas oli ta öelnud,
et Hamas nõuab jätkuvalt kõigi Iisraeli vägede lahkumist Gazast.
Need kõnelused on käianud samu nõudmisi erinevates vormides
juba vähemalt rohkem kui neli kuud
ning pärast Hamasi viimaste vastuste kuulmist Iisraeli ettepanekule
ütles peaminister Netanyahu,
et Iisrael tapab Hamasi kõrgeima sõjalise juhi Yahya Sinwar'i,
nii nagu tapeti Haaman iidse Pärsia impeeriumi puurimipüha loos.
Rõhutades veel kord, et IDF teeb rünnaku Rafah'sse,
ütles Netanyahu, et absoluutset kurjust ei saa võita,
kui ei võeta initsiatiivi enda kätte.
"Me ühineme, võitleme ja võidame, nii nagu tegime seda vanasti.
Tuleme Rafah'sse ja saavutame täieliku võidu."
Iisraeli delegatsioon viibib Kataris pantvangiläbirääkimistel
ja on nõustunud ameeriklaste pakutud kompromissiga
iga Iisraeli pantvangi eest vabastatava Palestiina vangide arvu osas.
Nad ootavad Hamasi vastust, teatas Iisraeli meedia.
USA toetab seda ettepanekut osana pantvangilepingu järgmisest etapist,
mille järgi Hamas vabastaks 6-nädalase relvarahu eest
40 pantvangi. Vastutasuks vabastaks Iisrael enam kui 700 vangi,
sealhulgas neid, kes on sooritanud mõrva.
Palestiinlastel, kes on asustatud sõja tõttu lõunasse, kuni Rafah'ni,
lubataks kokkuleppe kohaselt naasta Gaza sektori põhjaosadesse,
kust nad kuude eest lahkusid.
Seegi pakkumine Hamasile on alles laual,
kuna rühmitus pole sellele positiivselt vastanud.
Nende taktika näib endiselt olevat
igasuguste järeleandmiste edasilükkamine
nii kaugele kui võimalik.
Kogu pantvangiläbirääkimiste vältel on Hamasi vastused olnud samad,
nagu ka pöördumised nii ÜROsse kui Araabia Liigasse,
et püüda avaldada Iisraelile rahvusvahelist survet
sõja lõpetamiseks Hamasi kasuks.
Saudi Araabia uudisteallika Al-Hadathi andmeil
on Hezbollah viimastel nädalatel alustanud tunnelite ehitamist
Süüriast Liibanoni, et vedada relvi sealsetest ladudest.
Saudi Araabia sõjakommentaator Asad Awad ütles kanalile,
et praeguses etapis pole tunneleist neile veel mingit kasu.
Awadi sõnul on umbes 80% arsenalist Iisraeli õhurünnakuis juba hävitatud.
See pidurdab eeldatavasti teisigi sõjaplaane,
mida Hezbollah püüab ellu viia.
Asad Awad ütles, et Iisraeli uus sõjataktika
hävitada varuarsenalid juba ette
on tabanud üllatusena ka Iraani Revolutsioonikaarti
ja neil on seda äärmiselt piinlik tunnistada,
kuna nad ei suuda takistada regioonis Iisraeli õhujõudude üleolekut.
Awad märkis sedagi, et Hezbollah' relvatootmine on järsult langenud,
sest Iisrael ründas rängalt Iraanist Süüriasse suunduvaid relvalaste,
mis olid teel Liibanoni Hezbollah' juurde.
Järgmises etapis rünnati ja hävitati varusid Ida-Süürias.
Laod sisaldasid relvi,
mida oleks võidud mõne tunniga Iisraeli piirile saata.
Tegelikult nõrgestas see kõiki Iraani tarneliine Hezbollah'le
ja Iraani relvastatud võitlejatele kogu regioonis.
USA ekspresident Donald Trump
näib Israel Hayomis avaldatud kommentaarides toetavat
Iisraeli sõjalist vastust oktoobris toimunud veresaunale.
Donald Trumpi enda sõnul ei reageeriks ainult loll või idioot
nagu Iisrael eelmises oktoobris tegi,
olevat ta öelnud heebrea keeles avaldatud kommentaaris,
mis esitati osana laiemast intervjuust, mille leht hiljem avaldas.
Trumpi kommentaarid Iisraeli vastuse kohta Hamasile
on seni olnud mõnevõrra segased
ja ta on vastanud küsimustele sõjalise operatsiooni kohta
suuresti mantra kordamisega, et Hamasi ammu plaanitud rünnakut
poleks kunagi toimunud, kui ta oleks endiselt president.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Uudistetoimetus soovib vaatajaile õnnistatud ülestõusmispühi!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee